תל-אביב‏, ‏י' ניסן, תשע"ז

 ‏6 אפריל, 2017

 לכל חברי התאחדות

 חוזר מנכ"ל 2017/6

לכבוד

המנהל /ת הכללי/ת

נכבדי/תי

הנדון: **הזמנה להשתתף ביריד תעסוקה לאסירים משוחררים בבית חיל האוויר –**

 **הרצליה -26.4.2017**

התאחדות התעשיינים חרטה על דגלה את נושא שילוב אוכלוסיות ומגזרים חברתיים במשק ובתעשייה, שילוב בתעסוקה ובדרך זו העלאת הפריון מחד ותרומה לקהילה ולחברה מאידך. במסגרת זו, רואה ההתאחדות את סוגיית שילובם של אסירים משוחררים ושילובם בחברה דרך שילובם בתעשייה – זכות גדולה!

אנו קוראים לכם להצטרף לעשרות מעסיקים שמסייעים לאסירים משוחררים וקולטים אותם כעובדים מקצועיים בתעשייה, במגוון תחומים ומקצועות הנדרשים בתעשייה.

בתאריך ה- 26.04.2017 יתקיים בבית חיל האוויר, בהרצליה יריד תעסוקה ייחודי לאסירים משוחררים, ביריד ישתתפו אסירים בתהליך שיקום, שבמסגרת מאסרם עברו הכשרות מקצועיות ועבדו בתעשיות בתי הסוהר במגוון מקצועות ובניהם: רתכים, מסגרים, נגרים, מחסנאים, נהגי משא, טבחים עובדי טקסטיל, מפעילי מכונות ועוד.

שילוב של אסירים משוחררים במשק ובתעשייה הוא השילוב המיטבי שבין מתן מענה לצורכי כ"א במשק ובין תהליך שיקום האסירים ושילובם בהצלחה בתעסוקה.

אני מאמין ששילוב של אסירים משוחררים בתעשייה הוא אבן דרך משמעותית בחזרתם לחברה ובמקביל, עשוי לסייע לכם המעסיקים, במענה למחסור בעובדים מקצועיים.

לפרטים נוספים ליריד התעסוקה:

**prisonersjobfair@gmail.com** **או 054-3382136**

 – מצ"ב הזמנה לאירוע.

בכבוד רב ובברכת חג שמח,

רובי גינל